אלן פרייס

אלן מילר-פרייס (בגרמנית: Ellen Müller-Preis; 6 במאי 1912 – 18 בנובמבר 2007) הייתה סייפת אוסטרית ממוצא יהודי. אלופה אולימפית בעלת 3 מדליות מהן אחת זהב ו-3 פעמים אלופת העולם ברומח. היא השתתפה ב-5 אולימפיאדות בתקופה של 24 שנים, במשך אותה תקופה, שתי אולימפיאדות התבטלו בעקבות מלחמת העולם השנייה.

קורות חיים
פרייס נולדה בשרלוטנבורג-וילמרסדורף, ברלין לאמא גרמניה ואבא אוסטרי. בגיל 13 היא החלה ללמוד סיף בבית הספר לסיף של דודתה ויליאמינה וורדינק בווינה ובגיל 18 החלה להתאמן. לאחר שהוועד האולימפי הגרמני לא גילה בה עניין, עקב ריבוי סייפות מצטיינות גרמניות, הוועד האולימפי האוסטרי דווקא כן בחר בה.

באליפות אירופה בסיף שנערכה בווינה בשנת 1931 זכתה פרייס במדליית ארד.

אלופה אולימפית

באולימפיאדת לוס אנג'לס (1932) זכתה פרייס במדליית זהב בתחרות הרומח האישית. במדליית כסף זכתה ג'ודי גינס פן-יוז מבריטניה ובמדליית ארד זכתה ארנה בוגן מהונגריה.

באולימפיאדת ברלין (1936) זכתה פרייס במדליית ארד בתחרות הרומח האישית. במדליית הזהב זכתה אילונה אלק מהונגריה ובמדליית הכסף זכתה הלנה מאייר מגרמניה, שלוש המנצחות הן יהודיות. 

באליפות העולם הראשונה בסיף שנערכה בפריז, צרפת בשנת 1937 זכתה פרייס בשתי מדליות ארד, אחת ברומח אישי ואחת ברומח קבוצתי. 

באליפות העולם בסיף, הראשונה לאחר מלחמת העולם השנייה שנערכה בליסבון, פורטוגל בשנת 1947 זכתה פרייס במדליית זהב בתחרות הרומח האישית.

באולימפיאדת לונדון (1948) זכתה פרייס במדליית ארד בתחרות הרומח האישית. במדליית הזהב זכתה אילונה אלק מהונגריה ובמדליית הכסף זכתה קארן לחמן מדנמרק.

באליפות העולם בסיף שנערכה בקהיר, מצרים בשנת 1949 זכתה פרייס במדליית זהב בתחרות הרומח האישית.

באליפות העולם בסיף שנערכה במונטה קרלו, מונקו בשנת 1950 זכתה פרייס במדליית זהב בתחרות הרומח האישית.

באולימפיאדת הלסינקי (1952) סיימה פרייס במקום 11 בתחרות הרומח האישית.

באולימפיאדת מלבורן (1956) בגיל 44 סיימה פרייס במקום שביעי בתחרות הרומח האישית.

אחרי הקריירה הספורטיבית 
לאחר שפרשה מספורט תחרותי התעסקה פרייס במוזיקה. היא פיתחה טכניקות נשימה ותנועה, המאפשרות לשחרר את הגוף ממתח נפשי. לאחר פרישתה, היא המשיכה כפרופסור אמריטוס פעילה באוניברסיטה למוזיקה ואומנויות הבמה בווינה ואימנה בשיעורים פרטיים את הבמאים, השחקנים, הזמרים ועוזריהם באופרה של וינה ובבורגתיאטר, על מנת להבטיח שהופעת הסיף שלהם תהיה ראויה. 

ב-18 בנובמבר 2007 נפטרה פרייס מאי-ספיקת כליות, בת 95 הייתה במותה.

קישורים חיצוניים

 אולימפיאדת ברלין 1936, ספורטאים יהודים, מדליסטים אולימפיים

הערות שוליים

ערכים שבהם תבנית בריטניקה אינה מתאימה
ספורטאים יהודים אוסטרים
ספורטאים יהודים גרמנים
סייפות יהודיות
אלופים אולימפיים יהודים
ספורטאיות אולימפיות יהודיות
סייפות באולימפיאדת לוס אנג'לס (1932)
סייפות באולימפיאדת ברלין (1936)
סייפות באולימפיאדת לונדון (1948)
סייפות באולימפיאדת הלסינקי (1952)
סייפות באולימפיאדת מלבורן (1956)
משתתפים יהודים באולימפיאדת לוס אנג'לס (1932)
משתתפים יהודים באולימפיאדת ברלין (1936)
משתתפים יהודים באולימפיאדת לונדון (1948)
משתתפים יהודים באולימפיאדת הלסינקי (1952)
משתתפים יהודים באולימפיאדת מלבורן (1956)
אלופות אולימפיות: סייף
סייפות אוסטריות
אלופות אולימפיות מאוסטריה
זוכות מדליית ארד אולימפית מאוסטריה
זוכות מדליית ארד אולימפית: סיף
ילידות 1912
נפטרות ב-2007
נפטרים ב-2007